Opprinnnelig beskrivelse av ID 68429, nå ID 96044: Mellom Kornstauren og drifts-/hyttevei til Guristranda: 1. Rundhaug. Klart markert. Bygd av jord og stein. Synes urørt, bortsett fra at deler av kanten kan være fjernet. Bevokst med løvtrær, løvbusker og gress. D 6m, h0,4m. Inntil NØ-foten av Dortesåkeråsen, 20m NV for NV-kanten av Dortes åker, 20m NV for 1: 2. Rundhaug. Klart markert. Bygd av jord og stein. Synes urørt. Bevokst med ett stort løvtre, ellers løvbusker og gress. D 5m, h 0,3m. Da det for flere år siden skulle bygges en trapp fra Dortesåkeråsens NØ-fot opptil hyttene på åsen, ble det under flat mark funnet: Skår av en klebergryte. Tapt. Omtrent der foran nevnte vei ender mellom Dortesåkeråsen og Kornstauren, fantes under flat mark: C 27220 a-o som omfatter 3 gravfunn fra vikingtid, to mannsgravfunn og ett kvinnegravfunn. Blant de funnene saker var: 2 sverd, 3 økser, alle av jern, 1 ringspenne, 2 ovale spenner, 1 spenne i gjennombrudt arbeide, samtlige av bronse. 15m NØ for foregående funn, og en 5m V for VSV-foten av Kornstauren fantes også under flat mark:C Kvinnegravfunn - vik.t - som omfatter bl a: Klebergryte, stekepanne, 2 ovale spenner, korsformet bronsebeslag, 7 perler. Både langs kanten av Dortesåkeråsen og Kornstauren må man regne med at det kan finnes flere graver under flat mark.

5 gravhauger helt nord på Kjelleråsen, nord for gårdens tun.
Slått sammen med ID94461 (Stalljordet) den 06.10.2017. Blir oppdatert med alle opplysninger fortløpende.
"Beskrivelse ID94461:
Løsfunn fra vikingtid/middelalder/nyere tid som er blitt funnet ved åkervandring og metallsøk. Funnene indikerer at det dreier seg om et overpløyd gravfelt."
Også slått sammen med 96051 den 06.10.2017. Blir oppdatert med alle opplysninger fortløpende:
"Beskrivelse ID96051:
Enkeltfunn fra vikingtid funnet ved arkeologisk registrering. Brynet lå trykket ned i toppen av massene i fotgrøft (A471) som tilsvarer Id.nr. 96051-3. Fire andre fotgrøfter er funnet på samme jorde (Id. 96051), men det er ikke gjort flere gjenstandsfunn.
Referanser
• Funnen er innkommet ved et registreringsprosjekt i Kaupangområdet, Larvik kommune, Vestfold, utført av Kulturhistorisk museum for Vesfold fylkeskommune. Bakgrunn for registreringsprosjektet, som ble gjennomført oktober-november 2005, er utarbeiding av en reguleringsplan for et større område omkring Kaupang. Martens, Vibeke Vandrup.2006:Rapport fra registreringer av kulturminner, Kaupangregistreringen høst 2005, Larvik kommune, Vestfold (top.ark).
Orientering
• Funnstedet ligger på jordet som ligger nord for tunet på gården, på nordsiden av gårdsveien, NV for Stallen (nå pub- og serveringssted). Funnstedet ligger omtrent 77 m NV for NV-hjørnet på gårdens våningshus."

Enkeltliggende kokegrop påvist ved maskinell sjakting i dyrka mark. Kokegropen er ikke datert, men er mest sannsynlig fra jernalder.

Rundrøys. Klart markert. Sterkt overtorvet, og på overflaten mye små rydningsstein, men også større stein i dagen. Et mindre søkk i toppen, og ett i SV-delen. En del grantrær vokser langs kanten av røysen, som er gressbevokst, noe mose. D 16m, h 1,25m. Sigbjørn Netland opplyste at hans far fortalte om at det skulle være en kjel med sølvpenger i røysen. Tradisjon fra gammelt av. Tillegg desember 2006: Vise-Todne skal "ha fortalt at på Netland er nedgraven ein kjele med gullpengar; det skal vera ein stad der dei kan sjå Netlandsvatnet på to plassar. Då klokkaren Andrias Fosdal budde på Netland, grov dei i ein haug ovanfor husan, men dei fann ikkje noke. Denne kjelen skal vera frå den tida då det blei hauglagt kjemper i gravhaugane på Hamar."

Enkeltfunn fra Vikingtid funnet ved arkeologisk registrering. Brynet lå trykket ned i toppen av massene i fotgrøft (A471) som tilsvarer Id.nr. 96051-3. Fire andre fotgrøfter er funnet på samme jorde (Id. 96051), men det er ikke gjort flere gjenstandsfunn.